**МОНГОЛ УЛСЫН ИХ ХУРЛЫН**

**БАЙНГЫН ХОРООНЫ**

 **ТОГТООЛ**

|  |  |  |
| --- | --- | --- |
| 2025 оны 01 дүгээрсарын 15-ны өдөр Дугаар 01 |  |  Улаанбаатар  хот |

**Журам, маягт, жагсаалт шинэчлэн батлах тухай**

**тогтоолд нэмэлт, өөрчлөлт оруулах тухай**

Монгол Улсын Их Хурлын тухай хуулийн 22 дугаар зүйлийн 22.3.13 дахь заалт, Авлигын эсрэг хуулийн 10 дугаар зүйлийн 10.1 дэх хэсэг, Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хуулийн 23 дугаар зүйлийн 23.1 дэх хэсэгт заасныг үндэслэн Монгол Улсын Их Хурлын Хууль зүйн байнгын хорооноос ТОГТООХ нь:

1.Хууль зүйн байнгын хорооны 2024 оны 04 дүгээр сарын 02-ны өдрийн “Журам, маягт, жагсаалт шинэчлэн батлах тухай” 05 дугаар тогтоолын 10 дугаар хавсралтаар баталсан “Мэдүүлэг гаргах албан тушаалтны жагсаалт”-ын 1.10 дахь заалтын “алба” гэсний дараа “төлөөлөгчийн газар” гэж, “банкны эрх хүлээн авагч,” гэсний дараа “бүрэн эрхт төлөөлөгч, тусгай төлөөлөгч, мөнгөний бодлогын хорооны орон тооны бус гишүүн, Монголбанкны хяналтын зөвлөлийн дарга, гишүүн,” гэж тус тус нэмсүгэй.

2.Хууль зүйн байнгын хорооны 2024 оны 04 дүгээр сарын 02-ны өдрийн “Журам, маягт, жагсаалт шинэчлэн батлах тухай” 05 дугаар тогтоолын 10 дугаар хавсралтаар баталсан “Мэдүүлэг гаргах албан тушаалтны жагсаалт”-ын 1.10 дахь заалтын “өр барагдуулах” гэснийг “авлага барагдуулах” гэж, 1.4 дэх заалтын 1.4.7 дахь дэд заалтын ““ТТ-1”-"ТТ-7"-д” гэснийг ““ТТ-1”-"ТТ-8"-д” гэж, 1.4.10 дахь дэд заалтын ““ТТ”-1-"ТТ-7”-д” гэснийг ““ТТ”-1-"ТТ-6”-д” гэж, 1.4.13 дахь дэд заалтын ““ТТ-11”-“ТТ-19”-д” гэснийг ““ТТТ-1”-“ТТТ-8”-д хамаарах албан тушаалтан болон тусгай техникийн үзлэгийн ажилтан, нягтлан бодогч” гэж, мөн 2 дугаар хавсралтын “Иргэншил” гэснийг “Иргэний харъяалал” гэж тус тус өөрчилсүгэй.

3.Албан тушаалтны хуулиар хүлээсэн чиг үүрэг, ажлын байрны тодорхойлолт хэвээр байгаа боловч ангилал, зэрэглэл нь өөрчлөгдсөн бол Хууль зүйн байнгын хорооны 2024 оны 04 дүгээр сарын 02-ны өдрийн “Журам, маягт, жагсаалт шинэчлэн батлах” 05 дугаар тогтоолын 10 дугаар хавсралтын 1 дэх хэсэгт заасныг баримтлан ажиллана.

4.Жагсаалтад орсон нэмэлт, өөрчлөлтийг холбогдох байгууллагад хүргүүлж, мэргэжил, арга зүйн зөвлөгөө, удирдлагаар ханган, биелэлтийг жил бүрийн 04 дүгээр сарын 15-ны дотор Монгол Улсын Их Хурлын Хууль зүйн байнгын хороонд гаргаж танилцуулахыг Авлигатай тэмцэх газар /Тэргүүн комиссар З.Дашдаваа/-т даалгасугай.

5.Энэ тогтоолыг 2025 оны 01 дүгээр сарын 15-ны өдрөөс эхлэн дагаж мөрдсүгэй.

 ХУУЛЬ ЗҮЙН БАЙНГЫН

 ХОРООНЫ ДАРГА Д.ЦОГТБААТАР

**МОНГОЛ УЛСЫН ИХ ХУРЛЫН**

**БАЙНГЫН ХОРООНЫ**

 **ТОГТООЛ**

|  |  |  |
| --- | --- | --- |
| 2024 оны 04 дүгээрсарын 02-ны өдөр Дугаар 05 |  |  Улаанбаатар  хот |

**Журам, маягт, жагсаалт шинэчлэн**

**батлах тухай**

Монгол Улсын Их Хурлын тухай хуулийн 25 дугаар зүйлийн 25.6, Авлигын эсрэг хуулийн 10.1, 10.7, Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хуулийн 23.1, 23.8 дахь хэсэгт заасныг үндэслэн Монгол Улсын Их Хурлын Хууль зүйн байнгын хорооноос ТОГТООХ нь:

1.“Хөрөнгө, орлогын мэдүүлэг болон хувийн ашиг сонирхлын мэдүүлэг, мэдэгдэл, тайлбарыг бүртгэх, хянах, хадгалах журам”-ыг Нэгдүгээр, “Мэдүүлэг гаргагчийн ... оны хувийн ашиг сонирхлын мэдүүлэг болон хөрөнгө, орлогын мэдүүлгийн маягт”-ыг Хоёрдугаар, “Нийтийн албанд томилогдохоор нэр дэвшсэн этгээдийн хувийн ашиг сонирхлын урьдчилсан мэдүүлгийн маягт”-ыг Гуравдугаар, “Ашиг сонирхлын зөрчлийн мэдэгдэл, тайлбарын маягт”-ыг Дөрөвдүгээр, “Сонгуульд нэр дэвшигчийн хөрөнгө, орлогын мэдүүлгийн маягт”-ыг Тавдугаар, “Хувийн ашиг сонирхлын мэдүүлэг болон хөрөнгө орлогын мэдүүлгийг цахим хэлбэрээр гаргасан тухай баталгааны маягт”-ыг Зургадугаар, “Нийтийн албанд томилогдохоор нэр дэвшсэн этгээдийн хувийн ашиг сонирхлын урьдчилсан мэдүүлгийг цахим хэлбэрээр гаргасан тухай баталгааны маягт”-ыг Долдугаар, “Сонгуульд нэр дэвшигчийн хөрөнгө, орлогын мэдүүлгийг цахим хэлбэрээр гаргасан тухай баталгааны маягт”-ыг Наймдугаар, “Мэдүүлгийг бүртгэх, хадгалах эрх бүхий албан тушаалтны баталгааны маягт”-ыг Есдүгээр, “Мэдүүлэг гаргах албан тушаалтны жагсаалт”-ыг Аравдугаар хавсралтаар тус тус баталсугай. *(Энэ тогтоолын 2 дугаар хавсралтын 1.1 дэх хэсэг болон 10 дугаар хавсралтын 1.10 дахь заалт, 1.4.7, 1.4.10, 1.4.13 дахь дэд заалтад Улсын Их Хурлын Хууль зүйн Байнгын хорооны 2025 оны 01 дүгээр сарын 15-ны өдрийн 01 дүгээр тогтоолоор нэмэлт, өөрчлөлт орсон.)*

2.Журмыг үйл ажиллагаанд нэг мөр ойлгож хэрэглэх талаар мэргэжил, арга зүйн зөвлөгөө, удирдлагаар ханган ажиллах, журмын биелэлтийн талаарх мэдээллийг жил бүрийн 04 дүгээр сарын 15-ны дотор Монгол Улсын Их Хурлын Хууль зүйн байнгын хороонд гаргаж байхыг Авлигатай тэмцэх газар (Тэргүүн комиссар З.Дашдаваа)-т даалгасугай.

3. Энэхүү тогтоол батлагдсантай холбогдуулан Монгол Улсын Их Хурлын Хууль зүйн байнгын хорооны 2012 оны 04 дүгээр сарын 25-ны өдрийн “Албан тушаалтны хувийн ашиг сонирхлын мэдүүлэг болон хөрөнгө орлогын мэдүүлгийн маягт, түүнийг бүртгэх, хянах, хадгалах журам батлах тухай” 05 дугаар тогтоол, 2014 оны 12 дугаар сарын 23-ны өдрийн “Монгол Улсын Их хурлын Хууль зүйн байнгын хорооны 2012 оны 05 дугаар тогтоолын хавсралтад нэмэлт, өөрчлөлт оруулах болон хавсралтыг шинэчлэн батлах тухай” 20 дугаар тогтоол, 2017 оны 01 дүгээр сарын 03-ны өдрийн “Албан тушаалтын хувийн ашиг сонирхлын болон хөрөнгө, орлогын мэдүүлгийн маягт, түүнийг бүртгэх, хянах, хадгалах журам батлах тухай 2012 оны 05 дугаар тогтоолд нэмэлт оруулах тухай” 01 дүгээр тогтоолыг тус тус хүчингүй болсонд тооцсугай.

4. Энэ тогтоолын аравдугаар хавсралтаар баталсан “Мэдүүлэг гаргах албан тушаалтны жагсаалт”-ыг 2024 оны 06 дугаар сарын 01-ний өдрөөс эхлэн дагаж мөрдсүгэй.

5. Энэ тогтоолыг 2025 оны 01 дүгээр сарын 01-ний өдрөөс эхлэн дагаж мөрдсүгэй.

*(Энэ тогтоолын 2 дугаар хавсралтын 1.1 дэх хэсэг болон 10 дугаар хавсралтын 1.10 дахь заалт, 1.4.7, 1.4.10, 1.4.13 дахь дэд заалтад Улсын Их Хурлын Хууль зүйн Байнгын хорооны 2025 оны 01 дүгээр тогтоолоор нэмэлт, өөрчлөлт орсон.)*

 ХУУЛЬ ЗҮЙН БАЙНГЫН

 ХОРООНЫ ДАРГА Д.ЦОГТБААТАР